Fráfarandi ráðherrabíll Katrínar er einnig Mercedes-Benz , en af gerðinni S-class og knúinn með jarðefnaeldsneyti . Stjórnarráðið hefur fest kaup á Mercedes-Benz EQC rafknúnum sportjeppa sem verður nýr ráðherrabíll Katrínar Jakobsdóttur forsætisráðherra og verður afhentur í næsta mánuði . Kaupverðið er 7,5 milljónir króna og samningurinn felur í sér kauprétt á þremur eins bílum til viðbótar á næsta ári . 5,1 sekúndu í hundraðiðEQC er fyrsti hreini rafbíllinn í nýrri EQ línu Mercedes-Benz . Bíllinn er afar kraftmikill – eins og raunar einkennir flesta dýrari rafbíla , og fer úr kyrrstöðu í hundrað kílómetra hraða á aðeins 5,1 sekúndu . Ekki fengust nákvæmar upplýsingar um búnað bílsins , en samkvæmt útboðslýsingu skal hann vera svartur að lit og búinn öllum helstu þægindum auk ríkra krafna um öryggisbúnað . Má þar meðal annars nefna upphitanlegar fram - og afturrúður , hliðarspegla , stýri og öll sæti , lyklalaust aðgengi og ræsingu , og tíma - og fjarstýrðar miðstöðvar . Tesla bauð engan afsláttAlls bárust fimm tilboð , en aðeins fjögur voru metin gild . Mercedes-Benz-bifreiðin fékk fullt hús stiga fyrir verð sem ódýrasti bíllinn á rétt tæpar 7,5 milljónir króna , en þess má geta að listaverð hans er frá 9,3 og upp í 11,5 milljónir króna , og því veittur á bilinu 20% og 35% afsláttur . Næstódýrasti bíllinn var Audi e-tron á tæpar 8,5 milljónir , en síðustu tveir bílarnir voru Tesla Model S á 11,5 milljónir og Tesla Model X á 12,7 milljónir . Athygli vekur að eftir því sem blaðamaður kemst næst út frá upplýsingum á heimasíðu bílaframleiðandans var afar lítill ef einhver afsláttur gefinn af listaverði bílanna . Það tilboð sem ekki var metið gilt var einnig Tesla , af gerðinni Model 3 , sem er sá nýjasti , minnsti og ódýrasti . Hann uppfyllti hinsvegar ekki skilyrðin sökum smæðar , en grunnlistaverðið er 5 milljónir . Nánar má lesa um málið í Viðskiptablaðinu sem kemur út á morgun . Áskrifendur geta nálgast blaðið undir Tölublöð , aðrir geta skráð sig í áskrift hér . Meðal annars efnis í blaðinu er : Forsætisráðherra leggur áherslu á að mál Samherja verði rannsakað vandlega . Nýr veitingastaður og bar í hjarta skemmtistaðalífs borgarinnar Viðbrögð járnblendis Elkem á Grundartanga við verðfalli á heimsmörkuðum Umfjöllun um mismunandi þróun hlutabréfaverðs í Bandaríkjunum og annars staðar Árangur við markaðssetningu á íslensku lambakjöti á erlendum mörkuðum Minni svartsýni fjármálastjóra fyrirtækja nú en í vor Óvissu í skattamálum sem komið hefur í veg fyrir að ákært hefur verið í stórum skattalagabrotamálum Svava Johansen kennd við Sautján er í ítarlegu viðtali Brugðið er upp svipmyndum af fyrsta alþjóðadegi viðskiptalífsins og peningamálafundi Viðskiptaráðs Rætt er við nýjan aðalhagfræðing Arion banka um breytingarnar í starfi og hestaáhugann Geimfaraþjálfun bandarísks nýsköpunarfyrirtækis á Íslandi Huginn og Muninn eru á sínum stað auk Týs , sem fjallar um Óðinn skrifar um fall Berlínarmúrsins og krakkana á Ríkisútvarpinu